El Español

El Español gaztelerazko hedabide digitala da, Madrilen egoitza daukana. Pedro J. Ramírezek sortu zuen 2015ean eta gaur egun arte zuzendaria da. Logotipoa lehoi baten burua da eta hedabide hau soilik online formatuan eskuragarri dago.

 Historia 
Pedro J. Ramírez 2014ean El Mundo egunkariaren zuzendaria izateari utzi ondoren sortutako hedabidea da El Español. Bere alabarekin batera sortutako proiektua da, Maria Ramírez Fernández, hedabidearen izenaren eta enpresaren sortzailea, bai eta bere senarra Eduardo Suárez ere. Hedabide honen berezitasun nagusia da sortu aurretik interes ikaragarria eragin zuela, bai akzionisten bai kazetariengan. Hasieratik Ramírezek hedabide ezberdina zela adierazi zuen hainbat elkarrizketetan, eta zuzendariaren ospea kontuan hartuta honek irrika piztu zuen.

Ezberdintasun horiek hasieratik nabari ziren, enpresa bultzatzeko crowdfunding-aren bitartez. Crowdfunding konbentzionaletan ez bezala, Ramírezek akzionista eta biztanle guztiei enpresaren sorreran parte hartzearen aukera eman zien, partizipazio sozial baten truke. Honek propietatea, bozketa eskubidea eta dibidendu eskubidea ematen zien.

 Edukiak 
Atal nagusiak:
 Última
 España: Eremu nazional espainolaren inguruko informazioa
 Opinión
 Mundo: Eremu internazionalaren inguruko informazioa
 Invertia: Ekonomiaren inguruko informazioa
 Deportes
 Cultura
 Ciencia y Salud
 Reportajes
 La Jungla: Gizartearen inguruko informazioa

Blog atalak:
 Bluper: Telebistako kate nagusien inguruko bloga
 Omicrono: Informazio teknologikoa eskaintzen duen bloga
 Cocinillas: Janariaren inguruko bloga
 MagasIN: Emakumeentzako eskainitako bloga
 Jaleos: Prentsa arrosako bloga
 ¿Cómo hacer…?: Biztanleriaren hainbat galderei erantzuteko sortutako bloga
 El Bernabéu: Real Madrid futbol taldearen inguruko bloga
 El Androide Libre: Android enpresaren inguruko bloga
 Vandal: bideo-jokoen inguruko bloga
 Series y Más: zinema eta serieen inguruko bloga
 El Blog del Suscriptor: Harpidedunei eskainitako bloga, non artikulu propioak argitaratzen ahal dituzten.

 Ildo editoriala 
Ramírezek El Español hedabidea sortuko zuela adieraztean, hau hedabide “unibertsal, independentea, berritzailea, borrokalaria, plurala, zintzoa, inteligentea eta tuiteroa” bezala definitu zuen. Dena den, gaur egun El Español utzi duten hainbat kazetarik adierazi dute hedabidea “klik” gehiago erakartzen dituzten gertaerei preferientzia ematen diela benetako kazetaritzari baino. Nahiz eta hedabide berritzaile bat bezala hasi, gaur egun aditu gehienek hedabide erreakzionario bat bezala definitzen dute. Eskuineko hedabidea da, ikuspuntu nazionalista espainol batekin.

 Zuzendaritza 
Zuzendaria: Pedro J. Ramírez. Zuzendari Orokorra: Mamen Vázquez.

Atal korporatiboan:
 Jesús Doncel, Publizitateko Zuzendaria
 David Murciano, Audientzien Zuzendaria
 Daniel Muñoz, Estrategia Zuzendaria
 Sergio Sanz, Teknologia Zuzendaria
 Verónica Milo, Produktu Zuzendaria

Erredakzio atalean:
 Miguel Ángel Mellado, Informazio Zuzendaria
 Mario Díaz, Zuzendari Laguntzailea
 María Peral, Laguntzailea Zuzendariari
 Vicente Ferrer, Opinión eta Nacional atalen Zuzendariordea
 Arturo Criado, Invertia atalaren Zuzendaria

 Enpresa 
Pedro J. Ramírezek bere kabuz aurrera eramandako proiektua izanik, enpresa argitaratzaile propio bat sortu zuen. Hasieran No Hace Falta Papel S.A. izena zeukan, baina 2016ean El León de El Español Publicaciones S.A. deitzera pasa zen. Ramírez enpresaren zuzendaria da eta hamahiru kontseilari gehiagok osatzen dute enpresa. Datu zehatzei dagokienez, 2019. urtean 8.974.073 euroko irabaziak izan zituen eta 10.786.774 euroko ondare garbia. Bezeroetatik 5.401.665 euro irabazi zituen eta hornitzaileetatik 2.905.773 euro.

 Audientzia 
El Español-ek, bere web orrialdearen arabera, 120.000 erabiltzaile erregistratu ditu eta 15.000 harpidetu. 5.000 akzionista baino gehiago ditu. Audientziaren artean, %51’9 gizonak dira eta %48’1 emakumeak, gehienak 25 eta 34 urte bitartekoak. Irakurleen ideologiari dagokionez, CISek 2015ean aurrera eramandako inkestetan ikus daiteke El Español hedabidearen irakurle gehienek PP eta Ciudadanos partiduak bozkatu zituztela.

 Erreferentziak 

 Kanpo estekak 

Kategoria:Madrilgo egunkariak
Kategoria:Egunkari digitalak